Thread:Portal talk:Cy/Manylion uwchlwytho lluniau/reply

Pan driais i wneud dewin tebyg i'r un ar y wici Almaeneg rhai blynyddoedd yn ôl fe fethais ddeall sut mae cael y testun wici i ymddangos yn y blwch. Roedd y dechnoleg i wneud hynny yn weddol o newydd ar y pryd ac roeddwn yn amau nad oedd modd ei wneud ar y Wicipedia Cymraeg y pryd hynny (mae technoleg newydd yn cyrraedd y wicis mawrion ynghynt na'r rhai bychain).

Gan fod modd uwchlwytho lluniau nad ydynt yn gwbl rhydd ar Wicipedia, yn ôl ein polisi, bydd angen llinell ychwanegol arnom yn y blwch yn rhoi cyfiawnhad dros lwytho llun nag ydyw'n gwbl rhydd. Neu fe allem wneud yr un peth a'r Wikipedia Saesneg sy'n neidio i dudalen arall i drafod y cyfiawnhad. Ond methais ddeall sut mae gwneud y naid honno chwaith!

Wyt ti wedi deall sut mae cael y system uwchlwytho i weithio fel yr un Almaeneg?

Fe wnaf olygu'r nodyn "Gwybodaeth" yr wyt wedi ysgrifennu, rhywbryd wythnos nesaf neu'r wythnos wedyn - ni fyddaf adref am beth o wythnos nesaf.